A határozati javaslat elfogadásához
egyszerű többség, a  rendelet tervezet elfogadásához
minősített  többség szükséges a Mötv. 50. § alapján,
az előterjesztés nyilvános ülésen tárgyalható! 

Tisztelt Képviselő-testület!
A helyi önkormányzatokért felelős miniszter a 2026. évben pályázatot hirdetett a települési önkormányzatok szociális célú tüzelőanyag vásárlásához kapcsolódó támogatására.
A támogatásra a 2025. január 1-jei adatok alapján a 20.000 fő lakosságszámot meg nem haladó települési önkormányzatok pályázhatnak.
Az önkormányzatok egy fajta tüzelőanyag megvásárláshoz igényelhetnek támogatást (keménylombos-, lágy lombos tűzifa, barnakőszén). Az 5.001 és 10.000 fő lakosságszám közötti önkormányzat keménylombos tűzifa igénylése esetén legfeljebb 2 erdei m3/ellátott, lágy lombos tűzifa igénylése esetén legfeljebb 3 erdei m3/ellátott tűzifa mennyiséget igényelhet. Barnakőszén igénylése esetén az 5.001 és 10.000 fő lakosságszám közötti önkormányzat legfeljebb 6 q/ellátott szén mennyiséget igényelhet.
Az igényelhető mennyiség az alábbi mutatók együttes száma alapján kerül meghatározásra (a továbbiakban együtt: ellátott): 
· az önkormányzat 2024. évi átlagos közfoglalkoztatotti létszám adata, 
· az önkormányzat 2024. évi, OSAP 1206 szerinti adatgyűjtés alapján aktív korúak ellátásában részesülők száma, 
· az önkormányzat 2024. évi, OSAP 1206 szerinti adatgyűjtés alapján a rendszeres gyermekvédelmi kedvezményre jogosultak száma (osztva hárommal), illetve 
· a 2025. január 1-ei lakosságszámból a 80 év feletti korcsoport adata (osztva kettővel). 

Ezek figyelembevételével Bátaszék Város Önkormányzata 506 erdei m3 keménylombos tűzifát, vagy 759 erdei m3 lágy lombos tűzifát, vagy 1.518 q barnakőszén vásárlásához igényelhet támogatást.
A támogatás mértéke:
[bookmark: _Hlk194600384]a) a kedvezményezett települések besorolásáról és a besorolás feltételrendszeréről szóló 105/2015. (IV. 23.) Korm. rendelet (a továbbiakban: Korm. rendelet) 2. melléklete alapján a jelentős munkanélküliséggel sújtott települési önkormányzat vonatkozásában, kemény lombos fafajta esetében 23.000 Ft/erdei m3+áfa, lágy lombos fafajta esetében 15.000 Ft/erdei m3+áfa, szén esetében 4.700 Ft/q+áfa,
b) az a) alpontba nem tartozó települési önkormányzat vonatkozásában, kemény lombos fafajta esetében 21 000 Ft/erdei m3+áfa, lágy lombos fafajta esetében 13 000 Ft/erdei m3+áfa, szén esetében 3.700 Ft/q+áfa.
A b) alpontba tartozó települési önkormányzat vonatkozásában a támogatás felhasználásának feltétele, a támogatáson felül kemény lombos fafajta esetében 2.000 Ft/erdei m3+áfa, lágy lombos fafajta esetében 2.000 Ft/erdei m3+áfa, szén esetében 1.000 Ft/q+áfa mértékű önrész vállalása.
A pályázati kiírás szempontjából az áfa kulcs 5%.
[bookmark: _GoBack]A Korm. rendelet 2. melléklete alapján Bátaszék nem tartozik a kedvezményezett települések közé, így a támogatás mértéke:
-	kemény lombos fafajta esetén 21.000 Ft/erdei m3+áfa,
-	lágy lombos fafajta esetén 13.000 Ft/ erdei m3+ áfa,
-	szén esetében 3.700 Ft/q+ áfa.

A támogatás felhasználásának feltétele a támogatáson felül önrész vállalása, mely:
-	kemény lombos fafajta esetén 2.000 Ft/erdei m3+áfa,
-	lágy lombos fafajta esetén 2.000 Ft/ erdei m3+ áfa,
-	szén esetében 1.000 Ft/q + áfa.

A pályázat az ebr42 rendszerben benyújtható - a Kincstár MAKPER hivatali kapujára egyidejűleg történő megküldésével - 2026. szeptember 30. napjáig.
Kérjük a Tisztelt Képviselő-testületet a napirend megtárgyalására és az igényelni kívánt tüzelőanyagnak megfelelő határozat meghozatalára.
Továbbá a támogatás igénylés feltételeinek teljesítése érdekében, kérjük, a Tisztelt Képviselő-testületet a szociális rászorultság és a 2026. évi támogatás igénylés részletes feltételeit tartalmazó rendelet megalkotására az előterjesztés melléklete szerint.

„A”  H a t á r o z a t i    j a v a s l a t :

szociális célú tüzelőanyag vásárláshoz kapcsolódó támogatásra irányuló pályázat benyújtására

Bátaszék Város Önkormányzatának Képviselő-testülete 

a) [bookmark: _Hlk77309505]a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában kapott feladatkörében eljárva a helyi önkormányzatokért felelős miniszter által meghirdetett a települési önkormányzatok szociális célú tüzelőanyag vásárlásához kapcsolódó támogatásra irányuló pályázat benyújtását határozza el;

b) a támogatási igény keretében 506 erdei m3 keménylombos tűzifát igényel;

c) [bookmark: _Hlk194601628] a támogatás felhasználásának feltételeként az 506 erdei m3 keménylombos tűzifa biztosítása érdekében 1.012.000 Ft+ áfa mértékű önrészt a 2026. évi költségvetés általános tartalék kerete terhére biztosítja;

d) a szociális célú tűzifában részesülőtől ellenszolgáltatást nem kér, ide értve a tüzelőanyag rászorulókhoz való eljuttatását;

e) felhatalmazza az alpolgármestert a pályázattal kapcsolatos jognyilatkozatok megtételére, aláírására. 

Határidő: 2026. szeptember 30.
Felelős:   Kondriczné dr. Varga Erzsébet jegyző
	  (a pályázat elkészítéséért és benyújtásáért)

Határozatról értesül:  MÁK
		       Bátaszéki KÖH Pénzügyi Iroda
       irattár

„B”  H a t á r o z a t i    j a v a s l a t :

szociális célú tüzelőanyag vásárláshoz kapcsolódó támogatásra irányuló pályázat benyújtására


Bátaszék Város Önkormányzatának Képviselő-testülete 

a) a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában kapott feladatkörében eljárva a helyi önkormányzatokért felelős miniszter által meghirdetett a települési önkormányzatok szociális célú tüzelőanyag vásárlásához kapcsolódó támogatásra irányuló pályázat benyújtását határozza el;

b) a támogatási igény keretében 759 erdei m3 lágy lombos tűzifát igényel; 

c) a támogatás felhasználásának feltételeként az 759 erdei m3 lágy lombos tűzifa biztosítása érdekében 1.518.000 Ft+ áfa mértékű önrészt a 2026. évi költségvetés általános tartalék kerete terhére biztosítja;

d) a szociális célú tűzifában részesülőtől ellenszolgáltatást nem kér, ide értve a tüzelőanyag rászorulókhoz való eljuttatását; 

e) felhatalmazza az alpolgármestert a pályázattal kapcsolatos jognyilatkozatok megtételére, aláírására. 

Határidő: 2026. szeptember 30.
	                                Felelős:    Kondriczné dr. Varga Erzsébet jegyző
	  (a pályázat elkészítéséért és benyújtásáért)

Határozatról értesül: MÁK 
		       Bátaszéki KÖH Pénzügyi Iroda
       irattár

 „C”  H a t á r o z a t i    j a v a s l a t :

szociális célú tüzelőanyag vásárláshoz kapcsolódó támogatásra irányuló pályázat benyújtására

Bátaszék Város Önkormányzatának Képviselő-testülete 

a) a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában kapott feladatkörében eljárva a helyi önkormányzatokért felelős miniszter által meghirdetett a települési önkormányzatok szociális célú tüzelőanyag vásárlásához kapcsolódó támogatásra irányuló pályázat benyújtását határozza el; 

b) a támogatási igény keretében 1.518 q barnakőszént igényel; 

c) a támogatás felhasználásának feltételeként az 1.518 q barnakőszén biztosítása érdekében 1.518.000 Ft + áfa mértékű önrészt a 2026. évi költségvetés általános tartalék kerete terhére biztosítja;

d) a szociális célú tüűzelőanyagban részesülőtől ellenszolgáltatást nem kér, ide értve a tüzelőanyag rászorulókhoz való eljuttatását; 

e) felhatalmazza az alpolgármestert a pályázattal kapcsolatos jognyilatkozatok megtételére, aláírására. 

Határidő: 2026. szeptember 30.
	                                Felelős:    Kondriczné dr. Varga Erzsébet jegyző
	  (a pályázat elkészítéséért és benyújtásáért)

Határozatról értesül:  MÁK 
		       Bátaszéki KÖH Pénzügyi Iroda
       irattár

HATÁSVIZSGÁLAT

Társadalmi-gazdasági hatása: szociálisan rászoruló családok tüzelőanyaggal történő támogatását teszi lehetővé.

Költségvetési hatása: a támogatás forrása a Vidék- és Területfejlesztési Minisztériumtól elnyert támogatás.

Környezeti és egészségügyi következmények: nincs

Adminisztratív terheket befolyásoló hatása: A rendelet végrehajtása egyszeri adminisztrációs terhet jelent a hivatal munkatársainak, kérelmek előkészítése, elbírálása, az ezekkel és az elszámolással kapcsolatos dokumentumok elkészítése. A szállítás megoldása az önkormányzat feladata.

A jogszabály megalkotásának szükségessége: A helyi önkormányzatokért felelős miniszter által kiírt pályázat alapján a szociális rászorultság szabályait és az igénylés részletes feltételeit rendeletben kell meghatározni.

A jogalkotás elmaradásának következményei: A pályázati támogatással nem tud elszámolni az önkormányzat, azt vissza kell fizetnie.

A jogszabály alkalmazásához szükséges személyi, szervezeti, tárgyi és pénzügyi feltételek: rendelkezésre állnak.

A rendelet-tervezetet véleményeztetési kötelezettség: Szociális Bizottság és a PG Bizottság





